सामग्री: विधानपरिषदेच्या पदवीधर आणि शिक्षक मतदारसंघातील सहा जागांचा निकाल लागल्यानंतर भाजपचे नेते आणि महाराष्ट्राचे विधानसभेतील विरोधी पक्षनेते देवेंद्र फडणवीस यांनी केलेलं हे वक्तव्य.

या निवडणुकीत भाजप सहापैकी एका जागेवर, महाविकास आघाडी चार जागांवर, तर एका जागेवर अपक्ष निवडून आले आहेत. 

शिवसेना, काँग्रेस आणि राष्ट्रवादी या महाविकास आघाडीने गेल्यावर्षी (2019) राज्यात सत्ता स्थापन केल्यानंतर, या तिन्ही पक्षांनी एकत्रित लढवलेली ही पहिली निवडणूक होती. त्यामुळे त्या अनुषंगाने सुद्धा या निवडणुकीकडे अनेकांचे डोळे लागून होते.

'तीन पक्षांचे झेंडे वेगळे असले, तरी अजेंडा मात्र एकच'

मुळात महाविकास आघाडी ही गेल्यावर्षी निवडणुकीनंतर सत्ता समीकरणांच्या जुळवा-जुळवीत तयार झाली होती. मतदारांनी त्यावेळी महाविकास आघाडी म्हणून या तिन्ही पक्षांना अर्थातच मत दिले नव्हते. त्यामुळे हे तिन्ही पक्ष एकत्रित आल्याचं मतदारांना मान्य आहे की नाही, याची निवडणुकीद्वारे चाचपणी पदवीधर आणि शिक्षक निवडणुकीच्या निमित्ताने पहिल्यांदाच झाली. यात महाविकास आघाडीच्या दृष्टीने सकारात्मक निकालही लागले.

याबाबत अजित पवारही म्हणाले की, "सुशिक्षित वर्ग, पदवीधर आणि शिक्षक मतदारही महाविकास आघाडीच्या पाठीशी आहेत, हे या निकालावरून सिद्ध झालंय. लोकांनी आम्हाला पाठिंबा दिलाय. त्यामुळे आणखी जबाबदारी वाढलीय."

एकत्रित येण्याचं बळ शंभर टक्के सिद्ध झालंय. तसंच, अमरावतीचा अपवाद वगळता इतर ठिकाणी मतं ट्रान्स्फर झाल्याचंही दिसून आलंय, असंही अजित पवार म्हणाले.

महाविकास आघाडीबाबत अजित पवार यांची इतकी सकारात्मक प्रतिक्रिया पाहता, अर्थात प्रश्न उपस्थित राहतो की, मग आगामी निवडणुकाही हे तिन्ही पक्ष एकत्रितच लढतील का? तर त्यावरही अजित पवार यांनी उत्तर दिलं. 

"माझं व्यक्तिगत मत आहे की, यापूर्वी काँग्रेस आणि राष्ट्रवादी जिथं दोन्ही पक्षाची ताकद आहे तिथे दोन्ही एकमेकांच्या विरूद्ध लढायचो आणि आम्ही दोघं एकमेकांच्या विरोधात लढून विरोधकांचं फावणार असले तर तिथे विरोधात लढायचो नाही. मी उद्धव ठाकरे, बाळासाहेब थोरात, अशोक चव्हाण यांच्याशी बोलेन. जास्तीत जास्त एकत्र येऊन आघाडी करण्याचा प्रयत्न करू," असंही महाविकास आघाडीच्या आगामी वाटचालीबाबत अजित पवार म्हणाले.

दुसरीकडे, शिवसेनेचे नेते आणि राज्याचे परिवहन मंत्री अनिल परब म्हणाले, "महाराष्ट्रात यापुढे महाविकास आघाडी एकत्र लढल्यास दुसऱ्या...\nमागील सामग्री खालीलप्रमाणे सारांशित केली जाऊ शकते:
"आमच्या अपेक्षेनुसार हे निकाल निश्चितच नाहीत. भाजपच्या सर्व नेत्यांनी मेहनत घेतली. मात्र, आमची रणनीती कुठे चुकली असेल, तर तीन पक्ष एकत्रित आल्यानंतर त्यांची शक्ती किती होईल, यासंदर्भात आकलनाची आमची चूक झाली. पण ही पहिली निवडणूक होती. आता अंदाज आलाय. पुढच्या निवडणुकीचा प्लॅन त्यानुसार तयार करू."